UBERA ARANZETA (EH Bildu, 2018-06-07):
Gurrutxaga andrea.
Pentsatzen dut oso pedagogikoa izan naizela prozesu osoan zehar, bai zurekin bileretan, bai ponentzian, bai aurreko batzordean eta baita gaur ere. Batzordean esan nuen guztia gaur errepikatu egin dut, beraz, ozenago esan dezaket, baina argiago ez eta iruditzen zait ulertu nahi duenarentzat gauzak argi nahi duela. Orain, ez baldin bada ulertu nahi, ba bakoitzak ikusiko du, baina ez bota errua besteei.
Bakoitzak, zilegi da, hori da joko demokratikoa, bakoitzak aukeratzen du zein den bere lehentasunezko bazkidea edo zeintzuk diren bere bazkideak, eta guretzat lehentasunezkoa izan edo ez, ez da garrantzitsua. Baina gero hori ez erabili besteei errua botatzeko eta besteei esateko ez dutela nahi adosterik nahi. Ez.
Bakoitzak aukeratzen du, eta aukeratzen duenarekin kontsekuentea izan behar da, eta ondorioak asumitu. Baina gero ez erabili beste argudio batzuk eta beste aitzaki batzuk beste batzuei leporatzeko, adostasunik ez dutela nahi. Izan gaitezen zintzoak eta argi jokatu dezagun.
Esan dut, eskertu nuen, lehenengo ponentziara sartu eta berehala adostua dago; ah, vale, oso ondo. Orduan, zertarako egin behar dugu ponentzia?
Eta, barkatu, beste gauza bat: Gobernua zuek zarete. Gu ez gara Gobernua. Gobernuak nahi badu lege bat ateratzea, Gobernua mugitu beharko da. Gobernua mugitu beharko da, ez gu.
Eta hala eta ere, gu mugitu ginen. Mugitu ginen lehenengotik. Lehenengotik erantzun nizun, lehenengotik. Lehenengotik. Beraz, niri zintzotasunez hitz egin. Zintzotasunez hitz egin, bakarrik hori eskatzen dut. Gauzak argi.
Gero aipatzen duzu aitzindari eta erreferente. Aitzindari eta erreferente zertan? Zertan aitzindari eta erreferente Gobernu hau? Zertan?
Hau, oso ondo esan duzun bezala, nazioarteko egokitzapen da. Nazioarteko egokitzapen bat da. Eta, Barrio jauna, guk sartu ditugun emendakinak marko horretan sartu ditugu, nazioarteko horretan.
Baina aitzindari eta erreferente izateko saiatu gara sakontzen, eta prebentzioan eta heziketan ildo bat irekitzen, aitzindaria eta erreferentea izateko, marko horretatik haratago. Marko horretatik haratago, baina ez da nahi izan. Ez da nahi izan.
Jarri ditugu Gobernuaren esku, ze lege hau Gobernuak garatzeko da, ez oposizioak, hemendik ezin ditugu legeak garatu; beno, tira egin genezake, tira egin genezake.
Jarri ditugu tresnak. Tresnak. Azken ekarpenean, azken zuzenketan, daukazun lege hau garatzeko proposamen bat. Onartu, onartu aitzindari eta erreferente izateko.
Eta saiatu gara nazioarteko marko horretan, egokitzapen horretan, prebentzioa eta heziketa oinarri izanda, proposamenak egiten, ez bakarrik zigorrak.
Zigorra ez. Zigorrarekin nora goaz? Zein mezua ematen diegu horri? Zer gertatzen hari da dopinarekin? Eta ez da Gobernu honen arazoa bakarrik. Dopinarekin zer gertatzen da kirol munduan? eta ez profesionalen munduan? Ez da hain urruti joan behar; maila guztietan.
Eta iruditzen zaigu hor ba gai konplexua dela eta askotan itxurakeriak egiten direla. Itxurakeriak.
Orduan, hor hausnartu egin beharko dugu nondik jo beharko litzateke, eta iruditzen zaigu interesgarria izan zitekeela prebentzioa eta hezkuntzan sakontzea, besterik gabe, beste guztia onartuta. Beste guztia onartuta, baina hori ere, hori ere eta horrekin kontsekuenteak izanez, besterik gabe.
Eta badakigu nazioarteko egokitzapen tekniko batetan gaudela, berriro etorriko direla, zeren gai honek legeak baino aurretik doaz, aurretik doaz, badakigu zer gertatzen da dopinean; orduan, aldaketak etengabeak izango dira eta jarraipena egin beharko da baina iruditzen zaigu beste enfoke bat ere, beste txip bat jartzea interesgarria izan zatekeela.
Eta gero esan zaigu konpetentziekin ez daukala zerikusirik. Nola ezetz, Barrio jauna? Berriro batzordean esan nizun berbera errepikatuko dizut: Lege hau da aurreko legegintzaldian etorri zen lege berbera, ez du izan aldaketa bat ere ez, berbera. Aurreko legegintzaldian Madriletik tramitazioak, jakinarazpenak iritsi zitzaizkigun, jakinarazpenak, kontuz, konpetentziak urratzen dituzue honekin, honekin eta honekin.
Oraingoan etorri da legea eta Madriletik ez da etorri jakinarazpenik. Zergatik? Zioan esaten du zergatik, bilateralean adostu delako. Zioan dago jasota.
Orduan, ez esan honek ez duela zerikusirik eskuduntzekin eta autogobernuarekin. Guztiak dauka zerikusia, baita honek ere, nahiz eta nazioarteko egokitzapen bat izan.